Alois Suurna

Alois "Alo" Suurna (vuoteen 1936 Albert Schultz, 9. toukokuuta 1913 Jurjev, Liivinmaan kuvernementti, Venäjän keisarikunta – 8. joulukuuta 2008 Köping, Ruotsi) oli virolainen koripalloilija ja koripallovalmentaja.

Suurna voitti Tartu NMKÜ:n joukkueessa Viron mestaruuden vuosina 1936 ja 1937. Vuoden 1938 lopulla hän siirtyi opiskelemaan Suomeen. Hän toimi Suomen koripallomaajoukkueen valmentajana vuoden 1939 EM-kilpailuissa ja myös pelasi FIBA:n erikoisluvalla kolmessa EM-kisojen ottelussa, muun muassa kotimaataan Viroa vastaan ottelussa, jonka Viro voitti pistein 91–1 ja jossa Suurna teki vapaaheitosta Suomen ainoan pisteen.

"Alo" Suurnan mukaan nimettiin koripallojoukkue Suurnan Pojat, joka voitti SM-pronssia vuonna 1941. Suurna itse muutti Ruotsiin ja työskenteli Eskilstunassa Boforsin tehtailla.

Lähteet 
 
 
 Maajoukkueprofiili  Suomen Koripalloliitto

Viitteet 

Virolaiset koripallovalmentajat
Virolaiset koripalloilijat
Ruotsin virolaiset
Vuonna 1913 syntyneet
Vuonna 2008 kuolleet